ᱦᱮᱱᱨᱤ ᱯᱷᱚᱨᱰ

ᱧᱩᱛᱩᱢ  ᱦᱮᱱᱨᱤ ᱯᱷᱚᱨᱰ ᱡᱤᱭᱚᱱ ᱡᱟᱱᱟᱢ ᱢᱟᱦᱟᱸ ᱓᱐ ᱡᱯᱞᱟᱭ ᱑᱘᱖᱓ᱵᱚᱝᱜᱟ ᱛᱟᱞᱟ ᱗ ᱮᱯᱨᱤᱞ ᱑᱙᱔᱗ ᱟᱯᱟᱛ  ᱣᱤᱞᱤᱭᱚᱢ ᱯᱷᱚᱨᱰ ᱮᱸᱜᱟᱛ  ᱢᱮᱨᱤ ᱯᱷᱚᱨᱰ  ᱥᱩᱦᱤFile:Henry Ford Signature.svg

ᱦᱮᱱᱨᱤ ᱯᱷᱚᱨᱰ ᱫᱚ ᱟᱢᱮᱨᱤᱠᱟ ᱨᱤᱱᱤᱡ ᱢᱤᱫ ᱠᱟᱹᱨᱜᱟᱹᱲ ᱢᱩᱠᱷᱤᱭᱟᱹ ᱟᱨ ᱧᱩᱛᱩᱢᱟᱱ ᱵᱮᱯᱟᱨᱤ ᱠᱤᱱ ᱛᱟᱦᱮᱸᱠᱟᱱᱟ ᱾ ᱩᱱᱤ ᱫᱚ ᱯᱷᱚᱨᱰ ᱢᱚᱴᱚᱨ ᱠᱚᱢᱯᱟᱹᱱᱤ ᱨᱤᱱᱤᱡ ᱵᱩᱱᱤᱭᱟᱹᱫᱤᱭᱟᱹᱭ ᱛᱟᱦᱮᱸᱠᱟᱱᱟ  ᱟᱨ ᱟᱥᱮᱢᱵᱞᱤ ᱞᱟᱭᱤᱱ ᱢᱟᱥ ᱯᱨᱚᱰᱚᱠᱥᱚᱱ ᱩᱛᱱᱟᱹᱣ ᱨᱤᱱᱤᱡ ᱥᱯᱚᱱᱥᱚᱨ (sponsor) ᱠᱤᱱ ᱛᱮᱦᱮᱸᱠᱟᱱᱟ ᱾ ᱯᱷᱚᱨᱰ ᱫᱚ ᱢᱚᱴᱚᱨ ᱜᱟᱹᱰᱤ ᱵᱟᱭ ᱥᱤᱨᱤᱡᱽ ᱟᱠᱟᱫ ᱨᱮᱦᱚᱸ, ᱩᱱᱤ ᱩᱛᱱᱟᱹᱣ ᱟᱨ ᱛᱮ.ᱟᱨ ᱞᱮᱜ-ᱟ ᱢᱚᱴᱚᱨ ᱜᱟᱹᱰᱤ ᱡᱟᱦᱟᱸᱫᱚ ᱟᱢᱮᱨᱤᱠᱟ ᱨᱤᱱ ᱛᱟᱞᱟ ᱢᱟᱞᱟ ᱠᱤᱥᱟᱹᱬ ᱦᱚᱲ ᱠᱚ ᱠᱤᱨᱤᱧ ᱡᱟᱲᱮᱭᱟᱜ ᱠᱟᱱ ᱛᱟᱦᱮᱸᱫ ᱾ ᱯᱷᱚᱨᱰ ᱢᱚᱴᱚᱨ ᱠᱚᱢᱯᱟᱹᱱᱤ ᱨᱤᱱᱤᱡ ᱢᱟᱹᱞᱤᱠ ᱞᱮᱠᱟᱛᱮ ᱩᱱᱤ ᱫᱚ ᱟᱹᱰᱤ ᱠᱤᱥᱟᱹᱬ ᱟᱨ ᱧᱩᱛᱩᱢᱟᱱ ᱦᱚᱲ ᱠᱟᱱᱟᱭ ᱡᱮᱜᱮᱛ ᱨᱤᱱᱤᱡ ᱾ ᱯᱷᱚᱨᱰ ᱫᱚ ᱟᱡᱟᱜ ᱟᱭᱢᱟ ᱥᱚᱢᱯᱩᱛᱤ ᱯᱷᱚᱨᱰ ᱵᱩᱱᱤ.ᱟᱫᱽ (Ford foundation) ᱨᱮ ᱫᱚᱦᱚ ᱟᱠᱟᱫᱟᱭ ᱾ ᱯᱷᱚᱨᱰ ᱫᱚ ᱵᱟᱹᱲᱛᱤ ᱠᱚ ᱵᱟᱰᱟᱭᱮᱭᱟ ᱟᱡᱟᱜ ᱯᱮᱥᱤᱯᱷᱤᱡᱤᱢ (1) ᱞᱟᱹᱜᱤᱫ ᱡᱮᱜᱮᱛ ᱞᱟᱹᱲᱦᱟᱹᱭ ᱑ (2) ᱨᱮᱱᱟᱜ ᱯᱩᱭᱞᱩ ᱥᱮᱨᱢᱟ ᱨᱮ ᱾ 

ᱡᱤᱭᱚᱱ
ᱦᱮᱣᱨᱤ ᱯᱷᱚᱨᱰ ᱫᱚ ᱓᱐ ᱡᱩᱞᱟᱭ ᱑᱘᱖᱓ ᱥᱟᱞᱮᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱜᱨᱤᱱ ᱯᱷᱤᱞᱰ ᱢᱤᱪᱤᱜᱟᱱ ᱨᱮᱱᱟᱜ ᱯᱷᱟᱨᱢ ᱨᱮ ᱾ ᱟᱯᱟᱛ ᱫᱚ ᱣᱤᱞᱤᱭᱚᱢ ᱯᱷᱚᱰ (᱑᱘᱒᱖~᱑᱙᱐᱕) ᱟᱨ ᱮᱸᱜᱟᱛ ᱫᱚ ᱢᱮᱨᱤ ᱯᱷᱚᱨᱰ (᱑᱘᱓᱙~᱑᱘᱗᱖) ᱧᱩᱛᱩᱢᱟᱹᱠᱤᱱ ᱛᱟᱦᱮᱸᱫ ᱾ ᱑᱘᱗᱖ ᱥᱟᱞᱮᱨᱮ ᱟᱡᱟ ᱟᱭᱚᱭ ᱵᱚᱝᱜᱟᱭᱮᱱ ᱛᱟᱭᱚᱢ ᱦᱮᱱᱨᱤ ᱫᱚ ᱟᱡᱟᱜ ᱢᱚᱱᱮ ᱪᱟᱵᱟᱞᱮᱱ ᱛᱟᱭᱟ ᱾ ᱚᱱᱟ ᱛᱟᱭᱚᱢ ᱑᱘᱗᱙ ᱥᱟᱞᱮ ᱨᱮ ᱦᱮᱱᱨᱤ ᱚᱲᱟᱜ ᱠᱷᱚᱱᱮ ᱚᱰᱚᱮᱱᱟ ᱢᱮᱥᱤᱱᱤᱥᱴ ᱟᱯᱨᱮᱱᱴᱤᱥ ᱠᱟᱹᱢᱤ ᱞᱟᱹᱜᱤᱫ ᱰᱮᱴᱨᱚᱭᱮᱴ ᱧᱩᱛᱩᱢᱟᱱ ᱴᱷᱟᱶ ᱛᱮ ᱾ ᱑᱘᱘᱒ ᱥᱟᱞᱮᱨᱮ ᱨᱩᱣᱟᱹᱲ ᱦᱮᱡ ᱮᱱᱟᱭ ᱰᱤᱭᱟᱨᱵᱚᱱ  ᱟᱠᱚᱣᱟᱜ ᱜᱷᱟᱨᱚᱡᱽ ᱯᱷᱟᱨᱢ ᱨᱮ ᱠᱟᱹᱢᱤ ᱞᱟᱹᱜᱤᱫ ᱾ 
       ᱑᱘᱙᱑ ᱥᱟᱞᱮᱨᱮ ᱩᱱᱤᱫᱚᱭ ᱤᱧᱡᱤᱱᱤᱭᱟᱹᱨᱮᱱᱟ ᱮᱰᱤᱥᱚᱱ ᱮᱞᱤᱢᱤᱱᱮᱴᱤᱝ ᱠᱚᱢᱯᱟᱹᱱᱤ ᱨᱮ ᱾ ᱑᱘᱙᱓ ᱥᱟᱞᱮ ᱨᱮ ᱥᱤᱨᱟᱹ ᱤᱧᱡᱤᱱᱤᱭᱟᱹᱨᱮ ᱦᱩᱭᱮᱱ ᱛᱟᱭᱚᱢ ᱟᱡ ᱴᱷᱮᱱ ᱚᱠᱛᱚ ᱟᱨ ᱠᱟᱹᱣᱰᱤ ᱫᱚ ᱞᱟᱹᱠᱛᱤ ᱵᱟᱧᱪᱟᱣᱜ ᱠᱟᱱ ᱛᱟᱦᱮᱸᱫ ᱜᱟᱥᱚᱞᱤᱱ ᱤᱧᱡᱤᱱ ᱯᱩᱨᱤᱠᱷᱤᱭᱟᱹ ᱞᱟᱹᱜᱤᱫ ᱾ ᱟᱭᱢᱟ ᱯᱩᱨᱤᱠᱷᱤᱭᱟᱹ ᱛᱟᱭᱚᱢ ᱑᱘᱙᱖ ᱥᱟᱞᱮᱨᱮ ᱯᱩᱨᱟᱹᱣ ᱠᱮᱫᱟᱭ ᱢᱤᱫ ᱟᱡ ᱫᱟᱹᱲ ᱜᱟᱹᱰᱤ, ᱢᱮᱱ ᱫᱚ ᱡᱤᱣᱤᱫ ᱫᱟᱲᱮ ᱵᱟᱝ ᱠᱷᱚᱨᱚᱪ ᱠᱟᱛᱮ ᱚᱱᱟ ᱜᱟᱹᱰᱤ ᱫᱚᱭ ᱫᱟᱹᱲᱟ, ᱡᱟᱦᱟᱸ ᱫᱚ ᱯᱷᱚᱨᱰ ᱠᱣᱟᱰᱨᱤᱥᱟᱭᱠᱮᱞ (4) ᱢᱮᱱᱛᱮᱭ ᱧᱩᱛᱩᱢ ᱞᱮᱫ ᱛᱟᱦᱮᱸᱫ ᱾ ᱡᱩᱱ ᱔ ᱨᱮ ᱚᱱᱟ ᱫᱚᱭ ᱞᱟᱜᱟ ᱵᱤᱰᱟᱹᱣ ᱠᱮᱜ-ᱟ ᱾ ᱟᱭᱢᱟ ᱞᱟᱜᱟ ᱵᱤᱰᱟᱹᱣ ᱛᱟᱭᱚᱢ ᱚᱱᱟ ᱨᱮ ᱜᱩᱱ ᱠᱚ ᱵᱟᱲᱦᱟᱣ ᱨᱮᱱᱟᱜ ᱫᱤᱥᱟᱰᱭ ᱧᱟᱢ ᱠᱮᱜ-ᱟ ᱾ ᱯᱷᱚᱨᱰ ᱮᱰᱤᱥᱚᱱ ᱠᱚᱢᱯᱟᱹᱱᱤ ᱵᱟᱹᱜᱤ ᱠᱟᱛᱮ  ᱰᱮᱴᱨᱚᱭᱮᱴ ᱚᱴᱚᱢᱚᱵᱟ.ᱤᱞ ᱠᱚᱢᱯᱟᱹᱱᱤ ᱵᱮᱱᱟᱣ ᱠᱮᱜ-ᱟ ᱕ ᱚᱜᱚᱥᱴ ᱑᱘᱙᱙ ᱥᱟᱞᱮ ᱨᱮ ᱾ᱛᱚᱵᱮ ᱟᱠᱚᱣᱟᱜ ᱛᱮᱭᱟᱨ ᱜᱟᱹᱰᱤ ᱨᱮᱱᱟᱜ ᱜᱩᱱ ᱫᱚ ᱠᱚᱢ ᱛᱟᱦᱮᱸ ᱠᱟᱱᱟ ᱢᱮᱱᱠᱷᱟᱱ ᱜᱚᱱᱚᱝ ᱵᱟᱹᱲᱛᱤ ᱜᱮ ᱛᱟᱦᱮᱸᱠᱟᱱᱟ, ᱚᱱᱟᱛᱮ ᱠᱚᱢᱯᱟᱹᱱᱤ ᱵᱟᱭ ᱞᱟᱦᱟ ᱫᱟᱲᱮᱭᱟᱫ-ᱟ ᱟᱨ ᱑᱙᱐᱑ ᱥᱟᱞᱮᱨᱮ ᱠᱚᱢᱯᱟᱹᱱᱤ ᱫᱚ ᱨᱟᱹᱯᱩᱫ ᱮᱱᱟ ᱾  ᱚᱱᱟ ᱛᱟᱭᱚᱢ ᱥᱤ. ᱦᱟᱨᱚᱞᱰ ᱣᱤᱞᱥ ᱥᱟᱶ ᱢᱮᱥᱟ ᱠᱟᱛᱮ ᱒᱖ ᱦᱚᱨᱥ-ᱯᱟᱣᱟᱨ ᱨᱮᱱᱟᱜ ᱢᱤᱫ ᱜᱟᱹᱰᱤ ᱠᱤᱱ ᱵᱮᱱᱟᱣ ᱠᱮᱜ-ᱟ ᱚᱠᱴᱚᱵᱚᱨ ᱑᱙᱐᱑ ᱥᱟᱞᱮᱨᱮ ᱾ ᱚᱱᱟ ᱛᱟᱭᱚᱢ ᱓᱐ ᱱᱚᱵᱷᱮᱢᱵᱚᱨ ᱑᱙᱐᱑ ᱥᱟᱞᱮ ᱦᱮᱱᱨᱤ ᱯᱷᱚᱨᱰ ᱠᱚᱢᱯᱟᱹᱱᱤ ᱛᱮᱭᱟᱨ ᱠᱮᱜ-ᱟ ᱢᱟᱬᱟᱝᱟᱜ ᱟᱹᱨᱩ ᱠᱟᱛᱮ ᱾
ᱵᱟᱯᱞᱟ ᱟᱨ ᱜᱷᱟᱨᱚᱡᱽ
ᱦᱮᱱᱨᱤ ᱯᱷᱚᱨᱰ ᱫᱚ ᱠᱞᱟᱨᱟ ᱡᱮᱱᱴ ᱵᱨᱟᱭᱮᱸᱴ (᱑᱘᱖᱖~᱑᱙᱕᱐) ᱥᱟᱶᱮ ᱵᱟᱯᱞᱟ ᱞᱮᱱᱟ ᱑᱑ ᱮᱯᱨᱤᱞ ᱑᱘᱘᱘ ᱥᱟᱞᱮ ᱨᱮ ᱾ ᱩᱱᱤ ᱫᱚ ᱜᱷᱟᱨᱚᱡᱽ ᱥᱟᱢᱵᱽᱲᱟᱣ, ᱪᱟᱥᱵᱟᱥ ᱥᱟᱶᱛᱮ ᱥᱟᱣᱢᱤᱞ ᱪᱟᱞᱟᱣ ᱨᱮ ᱜᱚᱲᱚᱭ ᱮᱢᱟᱭ ᱠᱟᱱ ᱛᱟᱦᱮᱸᱫ ᱾ ᱟᱹᱠᱤᱱ ᱨᱤᱱ ᱫᱚ ᱢᱤᱫ ᱦᱚᱯᱚᱱᱮ ᱛᱟᱦᱮᱸᱠᱟᱱᱟ ᱮᱰᱥᱮᱞ ᱯᱷᱚᱨᱰ (᱑᱘᱙᱓~᱑᱙᱔᱓) ᱾ 

Category:!Main category